b'\n_START_ARTICLE_\nGustaf Toppelius\n_START_PARAGRAPH_\nGustaf Toppelius (4. kes\xc3\xa4kuuta 1786 Oulu \xe2\x80\x93 2. joulukuuta 1864 Oulu) oli suomalainen l\xc3\xa4\xc3\xa4k\xc3\xa4ri._NEWLINE_Toppelius syntyi 1700-luvun lopulla Oulussa. H\xc3\xa4nen is\xc3\xa4ns\xc3\xa4 on kuuluisa kirkkomaalari Mikael Toppelius. Gustaf Toppelius k\xc3\xa4vi Oulun triviaalikoulua vuodet 1801\xe2\x80\x931804 ja kirjoitti ylioppilaaksi Uppsalassa 7. syyskuuta 1804. H\xc3\xa4n j\xc3\xa4i kirjoille Uppsalan yliopistoon, josta valmistui l\xc3\xa4\xc3\xa4ketieteen lisensiaatiksi vuonna 1812. Toppelius palasi Ouluun kaupungin l\xc3\xa4\xc3\xa4k\xc3\xa4riksi vuonna 1815._NEWLINE_Gustaf Toppelius rakennutti is\xc3\xa4lt\xc3\xa4\xc3\xa4n perim\xc3\xa4lleen tontille nykyisen Toppeliuksen talon Oulun Torikadulla joitain vuosia Oulun palon j\xc3\xa4lkeen. My\xc3\xb6hemmin Toppelius kirjoitti kaupunkia kohdanneesta onnettomuudesta kalevalamittaisen runoelman Oulun kaupunnin palosta. Runokirjan rahat Toppelius sijoitti Oulun kaupungin s\xc3\xa4\xc3\xa4st\xc3\xb6pankin perustamiseen. Pankki perustettiin ja se aloitti toimintansa Toppeliuksen talossa vuonna 1845.'